kardosdrur/scandi-wiki huggingface dataset:
Jernbanebroen (Riga)

Jernbanebroen () i Riga, hovedstaden i Letland, er en bro, der krydser floden Daugava og øen Zaķusala. Broen blev indviet den 8. april 1914, og står på 10 piller, hvoraf de otte står i floden.

Jernbanebroens historie 
Planlægningen af Jernbanebroen påbegyndtes allerede i 1902, mens broen først opførtes i årene fra 1909 til 1914. Oprindeligt, for at sikre sejlads på Daugava, havde broen ved højre bred klapper, som kunne hæves ved hjælp af to elektromotorer på henholdsvis 45 hestekræfter. Broens klapper blev sprunget i luften af retirerende russiske styrker under 1. verdenskrig; de blev dog repareret igen under den tyske okkupation. Under 2. verdenskrig blev broen og nogle af pillerne sprunget i luften igen, denne gang af retirerende tyske soldater i 1944. Genopbygningen af broen begyndte allerede i 1944, hvor man opførte en midlertidig jernbanebro i tømmer. Jernbanebroens genopbygning fuldførtes i 1955.

Ved siden af Jernbanebroen stod tidligere Jernbroen, eller Zemgalebroen som den også kaldes. Denne bro blev også sprunget i luften under 2. verdenskrig; men den er ikke blevet genopbygget, og kun et par piller står tilbage i Daugava som minde.

I 2007 installerede Rigas bystyre belysning af broen for 280.000 Lats. Belysningen skifter alt efter om det er hverdag eller helligdag. Hverdagsbelysningen består af blåt lys, hvorimod helligdagsbelysningen består af blåt og hvidt lys (Rigas farver er blåt og hvidt).

Galleri 

Bygninger, konstruktioner og anlæg i Riga
Broer i Letland
Cantileverbroer
Jernbanebroer
Etableret i 1914
Högsby

Högsby er et byområde på 266 hektar med 1.965 indbyggere i Småland og hovedby i Högsby kommune i Kalmar län i Sverige.

Högsby menes at have haft bebyggelse siden den tidlige jernalder og var tidligere hovedby i Handbörds härad. En kirke opførtes i 1200-tallet. Under Dackefejden lod Gustav Vasas tropper byen brænde ned og ødelagde omgivelserne som straf for at bønderne havde støttet Nils Dacke. Et af oprørets ledere, Jöns Verkemästare, var fra Högsby.

Högsby er centrum for landbruget omkring Emån og dens dal. Jernbanen kom til egnen i slutningen af 1800-tallet da Kalmar-Berga järnväg indviedes, og i dag forbinder Kustpilen Högsby med Kalmar i syd og Linköping i nord. gennem de senere år har Högsby forsøgt at lancere sig som et trafikalt knudepunkt, da Riksväg 34 og Riksväg 37 går lige gennem byen.

I Högsby findes et museum for Greta Garbo, hvilket skyldes, at hendes mor var fra Högsby. Museet indviedes i 1988 og er en af de større turistattraktioner i byen. Der findes også et domshus fra 1913, som i dag fungerer som rådhus, opført i nationalromantisk stil på venstre side af floden. På grund af sin placering ved Emån rammes byen regelmæssigt af oversvømmelser, selvom hele byen er omkranset af mure.

Kildehenvisninger

Eksterne henvisninger
Lockheed Constellation

Lockheed Constellation er et 4-motors propeldrevet passagerfly, der blev bygget af den amerikanske flyproducent Lockheed i perioden 1943 til 1958, på fabrikkerne i Burbank, Californien. Flyet blev produceret i 856 eksemplarer fordelt på fire modeller. Flyet blev primært brugt til civil lufttransport, men det amerikanske luftvåben benyttede også flyet under luftbroen ved Blokaden af Berlin. Den amerikanske præsident Dwight D. Eisenhower brugte et Lockheed Constellation som præsidentfly.

Eksterne henvisninger 

 Lockheed Constellation survivors på www.air-and-space.com 

Passagerfly
Militære transportfly
Constellation
Militærfly fra USA
4-motors propelfly
Hother Paludan

Hother Paludan er navnet på flere personer:

 Hother Paludan (arkitekt) (1841-1888) – arkitekt (Hother August Paludan)
 Hother Paludan (hortonom) (1889-1994) – hortonom (Hother Kirketerp Paludan)
 Hother A. Paludan (1871-1956) – arkitekt (Hother August Paludan)
Grundlovsværneforeningen

Grundlovsværneforeningen var en dansk politisk bevægelse, der blev stiftet 2. april 1877 i Middelfart i protest mod den første provisoriske finanslov. Foreningen var en protest imod den gennemsete Grundlov af 1866 og kan ses som en videreførelse af Jysk Folkeforening, hvis ledende kraft var Lars Bjørnbak. Det blev besluttet, at hver by, sogn og valgkreds skulle have sin forening, og i spidsen skulle der stå en en fællesbestyrelse. Formand blev Peter Bojsen.

Formålet med foreningen var at organisere venstrevælgerne til støtte for Venstres politik. Rigsdagsgruppen ønskede kontrol med foreningen, men på den konstituerende generalforsamling i 1877 valgtes ingen folketingsmænd til bestyrelsen. Det lykkedes dog Christen Bergs tilhængere i Det radikale Venstre (tidligere Folketingets Venstre) at erobre foreningen, og den 23. april 1878 udtalte et flertal på 6 inden for Grundlovsværneforeningens bestyrelse – grosserer Anker Heegaard, København, prokurator Clausen, Nykøbing Sjælland, købmand Groos, Kolding, prokurator Weng, Skanderborg, gårdejer Morten Nielsen, Vesterdal og højskoleforstander Jens Lund, Vejstrup – en fordømmelse af medlemmerne af Det forhandlende Venstres holdning til Estrup-regeringen. Mindretallet – højskoleforstander Peter Bojsen, Gedved, gårdejer Hans Frandsen, Gudum, gårdejer S.A. Ovesen, Solbjerg, gårdejer M. Jensen, Krogstrup, og gårdejer Jens Clemen Nielsen, Tømmerup – billigede heller ikke Det forhandlende Venstres stilling, men ville ikke beskylde dem for at have svigtet Venstres sag. Denne konflikt kulminerede på foreningens generalforsamling i Aarhus 18. september 1878, hvor højskolemanden Jens Lund afløste Peter Bojsen som formand. Samtidig blev mindretallet i bestyrelsen tvunget til at afgå.

På grund af splittelsen i Venstre mistede foreningen hurtigt landspolitisk indflydelse, men mange afdelinger levede organisatorisk videre som lokale vælgerforeninger.

Kilder 
 Lokalhistorie for Fyn og Øerne 

Danmarks politik
Danmark i 1800-tallet
Etableret i 1877
Danmarks Riges Grundlov
Foreninger fra Danmark
Sias

Sias (russisk: Сясь, finsk: Säsjoki eller Sääsjoki) er en flod i Novgorod og Leningrad oblast i Rusland.

Floden begynder i moseområderne nordvest for Valdajhøjderne og løber derfra mod nord og munder ud i indsøen Ladoga, omkring 11 km øst for floden Volkhov. Byen Siasstroj ligger ved mundingen. Den største biflod er Tikhvinka. Sias fryser over i november (nogle gange senere) og bliver under isen til i april. Dens decharge er 53 m³/s målt 27 km før mundingen.

I slutningen af vendeltiden og i tidlig vikingetid var Sias meget brugt som en alternativ rute i stedet for Volkhov for trafik fra Østersøen til Volga. En fæstning kaldt Alaborg blev bygget af væringerne for at forsvare tilgangen til Sias-strækkene. Brugen af ruten blev mindsket i løbet af 900-tallet.

Floder i Leningrad oblast
Floder i Novgorod oblast
Slavjanka

Slavjanka (, ) er en flod i Leningrad oblast i Rusland. Den er en biflod til Neva, og er 31 km lang, med et afvandingsareal på 230 km².

Slavjanka udspringer i et moseområde omkring 9 km sydvest for byen Pavlovsk, og løber nordøstover mod Pavlovsk, hvor den passerer geennem parkerne som omgiver det store Pavlovsk-palads. Den fortsætter derefter mod nord, og munder ud i Neva i Rybatskoje-området i Sankt Petersborg. Ved mundingen er floden omkring 1,5 meter dyb. Slavjanka er en typisk sletteflod, med meget lav strømhastighed.

Eksterne henvisninger 
 Savjolova, E.A.: Slavjanka og dens bifloder  

Floder i Leningrad oblast
Sankt Petersborg
Tigoda

Tigoda (russisk: Тигода) er en flod i Novgorod og Leningrad oblast i Rusland.

Den er 143 km lang, og er en venstre biflod til Volkhov. Floden har sine kilder i moseområderne (på 55 moh) nordvest for Velikij Novgorod, og løber sammen med Volkhov omkring 12 km sydvest for byen Kirisji, på 17 moh. Byen Ljuban ligger ved Tigoda. Største bifloder er Ravan, Tsjagoda og Kusinka.

Floder i Leningrad oblast
Floder i Novgorod oblast
Georg Palludan

Georg Palludan (22. april 1889 i København – 16. november 1964) var en dansk arkitekt.

Hans forældre var snedker, senere instrumentmager Georg Valdemar Palludan og Inger Marie Catrine Olsen. Palludan blev udlært som snedker i Hofmøbelfabrikant C.B. Hansens Etablissement 1908 og var samtidig elev på Det tekniske Selskabs Skole under kunstmaler Emmery Rondahl, hvorfra han blev dimitteret 1913. Fra 1912 studerede han ved Kunstakademiets Arkitektskole under Martin Nyrop og Hack Kampmann og tog afgang 1921. Han modtog et legat fra Glashandler Johan Franz Ronges Fond 1912 og K.A. Larssens og Hustru L.M. Larssens født Thodbergs Legat 1916 og 1930, som blev anvendt på studierejser til Tyskland og Italien. I studietiden var han ansat hos Gotfred Tvede 1916-23 og var atter ansat hos Tvede 1927-30, men drev egen tegnestue fra 1923.

Palludan er især kendt som kirkearkitekt. Hans stil befinder sig mellem nyklassicismen og funktionalismen. Hans bygninger og møbler er renset for ornamenter, men samtidig har de en traditionel opbygning, hvis man sammenligner dem med mere eksperimenterende arkitekters værker. Det er ofte murstenshuse med elegant beklædning af marmor eller sandsten. Han var arkitekt for Bikuben, og Palludans bankfilialer var med til at skabe den tidstypiske norm, at banker har facadebeklædning af glatte, hvide stenfliser.

Han blev gift 6. september 1918 på Frederiksberg med Gudrun Eleonore Sivertsen (16. september 1889 smst. -), datter af arkitekt Sivert Arne Peter Sivertsen og Emilie Hertz.

Værker 

 Egen villa, Eggersvej 19, Hellerup (1922)
 Vangede Kirke (1926 og 1932, præmieret af Gentofte Kommune, nedrevet)
 Vangede gl. skole (1930, præmieret af Gentofte Kommune)
 Sparekassen Bikubens bygninger med kontor og beboelse, bl.a. i København:
 Vesterbrogade 11A/Colbjørnsensgade 1 (1933-34)
 Godthåbsvej 70-72/Nordre Fasanvej 83, Frederiksberg (1935, vinduer ændret)
 Østerbrogade 23/Ryesgade (1937, vinduer ændret)
 Frederikssundsvej 26/Frederiksborgvej 2 (1940, vinduer ændret)
 Ombygning og indretning af afdelingerne Åboulevard 29; Nørrebrogade 18B og Nørrebrogade 140; Lyngbyvej 65 og Peter Bangs Vej 76 (1930-38)
 Dyssegårdskirken, præstegård (1936)
 Dyssegårdskirken (1942, opført 1957)
 Mørkhøj Kirke (1960, ombygget 1970 af Holger Jensen)
 Villaer
 Desuden tegnet møbler og inventar, bl.a. til Dansk Arbejdsgiverforening, Handels- og Kontoristforeningen, Diakonissestiftelsen og Københavns Sygehjem

Kilder 
 Kirsten Rykind-Eriksen, "Georg Palludan", i: Sys Hartmann (red.), Weilbachs Kunstnerleksikon, København: Rosinante 1994-2000.
 Kraks Blå Bog 1957
 

Arkitekter fra Danmark
Personer i Kraks Blå Bog (afdøde)
Møbelarkitekter fra Danmark
Georg
Danskere i 1900-tallet
Personer fra København
Kirkearkitekter
Nyklassicistiske arkitekter
Modernistiske arkitekter
Cup Winners' Cup 1993-94 (mænd)

Cup Winners' Cup 1993-94 for mænd var den 19. udgave af Cup Winners' Cup, men den første udgave efter at European Handball Federation havde overtaget turneringen fra International Handball Federation. Turneringen havde deltagelse af 34 hold og blev vundet af FC Barcelona, som i finalen over to kampe besejrede OM Vitrolles med 46-37.

Danmark blev repræsenteret af den tabende finalist i DHF's Landspokalturnering 1992-93, GOG, eftersom pokalmestrene Kolding IF denne sæson spillede i EHF Champions League. Holdet nåede kvartfinalerne, hvor det blev slået ud af TSV Bayer Dormagen.

Resultater

1/32-finaler

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 

 1993/94 Men's Cup Winners' Cup  

Sæsoner i Cup Winners' Cup
Håndbold i 1993
Håndbold i 1994
DOMI

DOMI A/S (Dansk Oversøisk Motor Industri) var en dansk bilimportørvirksomhed grundlagt i 1946 af Svend Nellemann som et datterselskab af Nellemann Holding A/S.

DOMI importerede biler af mærkerne Morris, MG, Riley, Wolseley samt traktorer fra Nuffield, Land Rover/Rover samt Morris/Leyland lastvogne. Senere blev sortimentet udvidet med John Deere-traktorer og de japanske mærker Daihatsu og Subaru.

Sidst i 1960'erne var DOMI den største importør i den danske bilbranche, og ikke mindst Morris Marina, Morris Minor og Morris Mini blev store salgssucceser. I 1976 solgte DOMI over 20.000 biler som den første egentlige importør i branchen.

I 1972 overtog DOMI DFA (Austin Odense) og var eneimportør af de engelske BMC/Leyland-vogne. Foruden Austin fik DOMI nu også importen af Triumph og Jaguar.

DOMI blev lukket i 1990'erne.

Virksomheden lå på Søndre Ringvej 35, Glostrup i bygninger fra 1946 tegnet af Hans Rahlff. Bygningerne nedbrændte delvist og blev genopbygget ca. 1953. Senere udvidelser blev tegnet af Ole Hagen. Komplekset huser i dag en møbelbutik samt en bilforhandler.

Referencer 

Etableret i 1946
Glostrup
Bilforhandlere og autoværksteder i Danmark
Morris
Five

Five (ofte skrevet 5ive) er et boyband fra London, England, der består af Sean Conlon, Ritchie Neville og Scott Robinson. Gruppen blev dannet i 1997 af det samme hold, der stod bag Spice Girls før de startede deres karriere. Gruppen var mest kendt som en fem-mandsgruppe, der bestående af Robinson, Neville, Conlon, Abz Love og Jason "J" Brown. Five oplevede stor succes på verdensplan, og særligt i Storbritannien, samt i resten af Europa og Asian. De har solgt over 1,6 mio. eksemplarer af deres albums og 2,4 mio. eksemplarer af deres singler i Storbritannien alene. Den 27. september 2001 gik gruppen i opløsning. På dette tidspunkt havde de solgt 10 mio. albums på verdensplan.

Robinson, Love, Neville og Brown gendannede kortvarigt gruppen uden Conlon (der forlod gruppen de gik i opløsning i 2001) i september 2006 med en ny managergruppe, ledet af Richard Beck. Blot 8 måneder senere, efter at have fået en lukrativ turne, men uden at få interesse fra nogle pladeselskaber, offentliggjorde gruppen, at de ville opløse gruppen igen.

I 2012 annoncerede gruppen atter at de havde planer om en genforeningen, denne gang også med Conlon. Forsangeren Brown ville i første omgang gerne medvirke, men han ændrede senere mening og udtalte, at han ikke ønskede at være en offentlig person. Gruppen fortsatte med fire medlemmer, men valgte at bibeholde navnet "Five". Sammen med Blue, 911, Atomic Kitten, B*Witched, Honeyz og Liberty X deltog Five i ITV2's dokumentarserie The Big Reunion, hvis første afsnit blev sendt 31. januar 2013 2013. Dette blev fulgt op af en comeback-koncert den 26. februar 2013 på Hammersmith Apollo og en arenaturne med andre kunstnere i Storbritannien og Irland i maj, hvilket var deres første turne uden Brown. I november og december 2013 var Five hovednavn på deres egen turne, 5ive Greatest Hits Tour, hvilket var deres første soloturne som et kvartet. I august 2014 annoncerede Love at han ville forlade gruppen, hvilket lod Conlon, Ritchie og Robinson som en gruppe påtre.

Five opnåede stor succes med debutsinglen "If Ya Gettin' Down" og senere med et covernummer af Queens "We Will Rock You".

Tidslinje

Diskografi 
 Five (1997)
 Invincible (1999)
 Kingsize(Hidden tracks – track 25 & 26) (2001)
 ''Greatest Hits (2001)

Turneer 

Hovednavn
 5ive in Tour (1998–1999)
 Invincible Tour (2000–01)
 5ive Greatest Hits Tour (2013)
 Loud and Intimate Tour (2015)
 Live in Concert (2016–)

Med andre
 The Big Reunion  (2013)
 Christmas Party Tour  (2013)
 The Big Reunion: Boy Band Tour  (2014)

Referencer 

Musikgrupper fra Storbritannien
Musikgrupper fra 1997
Nollywood

Nollywood er Nigerias svar på Hollywood og Bollywood. Det er Nigerias filmindustri, der producerer mellem 1000 og 2000 film om året med lavkvalitetsproduktioner, som nogle gange er produceret på blot tre dage.

Efter Bollywood i Indien har Nigeria den største filmindustri i verden, hvor den overgik Hollywood i 2009. De fleste film kommer ikke i biografen, men kommer direkte ud på dvd eller video. De fleste film koster ikke mere end 15.000 amerikanske dollar at producere, og bliver optaget på cirka en uge. Ofte bliver der kun brugt et enkelt videokamera. Nollywood tjener dog ofte 200.000.000 dollar om året. Nigerias filmindustri er det næststørste arbejdsgiver i landet.

Filmene indeholder ofte elementer, der ligger tæt på afrikanernes erfaringsverden som magi, mirakuløs helbredelse, korruption og fattige mennesker, der bliver rige.

De første Nollywoodfilm kom på markedet i halvfjerdsene. Succesen begyndte med filmen Living in Bondage fra 1992. Her kunne man se en rig mand, der ofrede sin kone, for at kunne beholde sin rigdom. 

Det talte sprog i filmene var i den første periode de lokale sprog så som igbo og yoruba, Der produceres stadig film på lokale sprog, men mange af dem har i dag undertekster. Film produceret i det nordlige Nigeria i den del af filmindustrien som går under betegnelsen Kannywood, foregår på hausa, og de går også tilbage til start halvfemserne.

Berømte Nollywoodstjerner 
 Genevieve Nnaji
 Kate Henshaw-Nuttal
 Richard Mofe Damijo

Kilder 

 BBC artikel
 Guardian artikel
Official Nigerian Cinema YouTube-Channel
Juju and Justice at the Movies: Vigilantes in Nigerian Popular Videos, African Studies Review 
Africa Update: Special Issue on the Nigerian Film Industry

Film
Nigeria
John Blake

John Blake (født 13. november 1874 i Richmond, død 19. december 1950) var en britisk fægter som deltog i de olympiske lege 1908 i London, 1912 i Stockholm og 1920 i Antwerpen.

Blake vandt en sølvmedalje i fægtning under Sommer-OL 1912 i Stockholm. Han var med på det britiske hold som kom på en andenplads i holdkonkurrencen, i kårde efter Belgien.

Referencer

Eksterne henvisninger 
 

Fægtere fra Storbritannien
Deltagere for Storbritannien ved sommer-OL 1912
Hother Paludan (arkitekt)

Hother August Paludan (født 5. juni 1841 på Alrø, død 22. april 1888 i Viborg) var en dansk arkitekt. En slægtning med samme navn var også arkitekt.

Hans forældre var sognepræst, senere stiftsprovst Janus August Paludan og Camilla Augusta Kipnasse. Paludan gik i skole i Horsens, stod i tømrerlære, blev optaget på Kunstakademiet i forberedelsesklasse 1857, fra 1864 til 1866 var han i arkitektur- og dekorationsskolen, men tog aldrig afgang. Han var ansat som konduktør hos N.S. Nebelong ved ombygningen af fængslet i Viborg 1863. 

Med en solid håndværksbaggrund er Paludans huse typisk stilfærdig arkitektur med vægt på den robuste udførelse. Hans sygehus i Skive var funktionelt og fremsynet i sin plan.
 
Han blev gift 1. gang 10. oktober 1867 i Viborg med Elsigne Marie Topp (17. december 1847 i Viborg – 20. september 1885 smst.), datter af urmager Daniel Topp og Christine Cecilie Hauerbach. 2. gang ægtede han 5. november 1886 i Viborg Abel Topp (4. april 1856 smst. – 16. september 1921 smst.), søster til 1. hustru.

Han er begravet på Viborg Kirkegård. Gennem sønnen Aage Hjalmer Paludan blev han farfar til arkitekten Johannes Paludan.

Værker 
 Den Brock-Bredalske Friskole, Nørrestræde, Randers (1867-68, nedrevet)
 Randers Kjøbstads Sygehus (1869-70, nedrevet)
 Håndværker- og Industriforeningen, Vestergade 15, Randers (1875-76, udvidet og ombygget)
 Tvangsarbejdsanstalt, Viborg (1881-82, i 1958 forsorgshjem, Skottenborg)
 Fattiggård, Viborg (1883-84)
 Hovedbygning på Duelund, Kjellerup (1883)
 Amtssygehus, Resensvej, Skive (1885-88, senere udvidet)
 Kapel, Viborg Kirkegård (1887)

Kirkeombygninger 
 Bejstrup Kirke (1874)
 Grinderslev Kirke (1878)
 Fly Kirke (1879)
 Mammen Kirke (1886)
 Fjelsø Kirke (1887)
 Skjern Kirke (1887)

Kilder 
 
 Ida Haugsted, "Hother Paludan", i: Sys Hartmann (red.), Weilbachs Kunstnerleksikon, København: Rosinante 1994-2000.

Noter

Eksterne henvisninger 
 

Arkitekter fra Danmark
Hother 1
Danskere i 1800-tallet
Historicistiske arkitekter
Personer fra Viborg
Personer fra Horsens
Jaroslavas Jakšto

Jaroslavas Jakšto (født april 1980) er en litauisk amatørbokser, som konkurrerer i vægtklassen super-sværvægt. Jakšto har ingen større internationale resultater, og fik sin olympiske debut da han repræsenterede Litauen under Sommer-OL 2008. Her blev han slået ud i kvartfinalen af David Price fra Storbritannien i samme vægtklasse.

Eksterne henvisninger 
 yahoo sports 
 

Boksere
Sportsfolk fra Litauen
Robert Herrick (digter)

Robert Herrick (1591—1674) var en engelsk digter.
Herrick var søn af en håndværker, men kom til at studere i Cambridge og fik senere et præsteembede i landsbyen Dean Prior i Devonshire. Fra dette embede blev han forjaget 1647 som royalist og rejste derpå til London, hvor han levede sammen med digtere og skønånder.
Efter restaureringen fik han dog sit embede igen og beholdt dertil sin Død. Under sit
ophold i London udgav han to samlinger digte: Noble Numbers; or, Pious Pieces (1647) og Hesperides; or, Works both Humane and Divine (1648). Det er lyriske Digte, for en stor del ganske korte; nogle af dem er religiøse, men de fleste skildrer med melodiøs ynde det gammelengelske landliv eller besynger vin og kærlighed. Efter at Herrick i lang tid havde været ganske glemt, udkom der en samlet udgave af digtene i 1823. Den nyeste og fuldstændigste udgave er af Grosart i 3 bind (London 1878).

Digtere fra England
Præster fra England
Robert Herrick

Robert Herrick henviser til:

 Robert Herrick (1591–1674), engelsk digter
 Robert Herrick (1868–1938), amerikansk romanforfatter
Robert Herrick (romanforfatter)

Robert Herrick (26. april 1868 — 23. december 1938) var en amerikansk forfatter.

Herrick studerede ved Harvard og var 1905-23 professor i engelsk ved Universitetet i Chicago. Titlen på hans første bog: The Man who Wins (1895) kan stå som motto for største delen af hans produktion. I hans bøger The Gospel of Freedom (1898), The Web of Life (1900), The Real World (1901) og The Common Lot (1904) vinder han mere herredømme over sit stof, indtil han når mesterskabet i The Memoirs of an American Citizen (1905, oversat til dansk af Holger Trautner).

Hans senere bøger Together (1908), Life for a Life (1910) og The Heater (1911) viser atter nogen nedgang. Ved sin konstruktive sikkerhed, klare koncise stil og fine mandigtprægede menneskeopfattelse rager han op over det meste af sin samtids amerikanske litteratur. Af hans seneste bøger kan nævnes: Waste (1924), Wanderings (1924), Chimes (1926).

Romanforfattere fra USA
Fred Vargas

Fred Vargas er pseudonym for den franske kriminalforfatter Frédérique Audoin-Rouzeau (født 7. juni 1957 i Paris). Hendes pseudonym er en reference til Maria Vargas (en karakter spillet af Ava Gardner i filmen Den barfodede grevinde). Pseudonymet bruges også af hendes tvillingesøster Jo Vargas.

Hun er uddannet arkæolog med speciale i pesten i middelalderen og arbejder som arkæozoolog for CNRS men har derudover, siden 1986 skrevet adskillige kriminalromaner og blev tildelt den europæiske krimipris The Ripper Award 2012.

Bibliografi

Eksterne henvisninger 

 
 

Romanforfattere fra Frankrig
Personer fra Paris
Krimiforfattere fra Frankrig
Emīla nedarbi

Emīla nedarbi (Emils skarnsstreger) er en lettisk TV-film fra 1985 om Astrid Lindgrens figur, Emil fra Lønneberg. Den blev produceret af Rīgas kinostudija. Filmen blev tildelt Letlands nationale filmpris Lielais Kristaps i 1985.

Medvirkende 
 Māris Sonnenbergs-Sambergs – Emil
 Madara Dišlere – Ida 
 Dace Evera – Mor
 Uldis Dumpis – Far
 Diāna Zande – Line 
 Rūdolfs Plēpis – Alfred
 Vija Artmane – Kommendøren 
 Dina Kuple – Tyttebær-Maja 
 Ēvalds Valters – Grisepjok 
 Olga Krūmiņa – fru Petrell
 Harijs Liepiņš – Emil som voksen 
 Jānis Zariņš 
 Imants Adermanis

Kildehenvisninger

Eksterne henvisninger 
 
 Om filmen på ltv1.lv  

Film fra Letland
Tv-film
Film baseret på værker af Astrid Lindgren
Corolle

Corolle er et fransk legetøjsfirma, der blev stiftet i 1979, som producerer dukker og tilbehør. 
Deres dukker er kendetegnet ved deres vaniljeduft  og de mange etniciteter dukkerne laves i.

Corolle producerer dukker til flere alderstrin; både babydukker, hvoraf nogle er anatomisk korrekte, nogle kan tages med i bad (Tidoo), nogle er så små, at man kan have dem i hånden (Les Petits Classiques) og pigedukker, der ligner piger i 10-års alderen (Les Chéries).

Eksterne henvisninger 
 Corolles officielle hjemmeside

References 

Legetøjsproducenter fra Frankrig
Etableret i 1979